Wolfi füüsikaauhind
Wolfi füüsikaauhind (inglise keeles Wolf Prize in Physics) on teadusauhind, millega Wolfi Fond Iisraelis tunnustab teadlasi füüsika valdkonnas. Tegemist on ühega kuuest 1978. aastal fondi poolt asutatud auhinnast (ülejäänud viis auhinda on keemia, matemaatika, meditsiini, põllumajanduse ja kunsti valdkonnas). Auhind on nimetatud ettevõtja ja filantroopi Ricardo Wolfi (1887–1981) järgi.